
	[bookmark: nev]SALAMON KITTI
Szociális munka
BA, 6. félév
Kodolányi János Főiskola

	






Témavezető:
	Jankó Judit
főiskolai adjunktus, KJF




A valóság iskolája

A Magyarországi Iskolai Szociális Munkások Egyesülete (MISZME) és a Kodolányi János Főiskola együttműködésével az iskolai szociális szolgáltatásra specializálódott hallgatóként reprezentatív kutatásban vettem részt. A kutató munka 2012 februárjában kezdődött, amelynek terepet adott a székesfehérvári Árpád SZKIK Szent István Szakképző Iskolája. A kutatás középpontjában az a feltételezés állt, hogy a tanárok és a diákok az iskolában előforduló problémákról jelentős mértékben eltérően vélekednek, mely az iskolában előforduló konfliktusok okozója lehet.
A kutatás fő célja, feltárni a felállított problémalistából melyek vannak jelen az iskolában, és ezeket a pedagógusok és a diákok milyen mértékben tartják jellemzőnek. Megvizsgáltam azt, hogy az iskolai szociális szolgáltatás szükségességét fontosnak érzik-e; illetve mennyire ismerik az iskolában dolgozó szakembereket.
A kutatás felkeltette az érdeklődésemet az iskola iránt, és ez által mélyebb betekintést kaphattam a falakkal elzárt világába. Úgy gondolom, mint leendő iskolai szociális munkás jelentős mértékben tudom hasznosítani a kutatásból megszerzett információkat. A kutatásból nyert adatokat a saját kompetencia határomnak megfelelően dolgoztam fel – különösen a diákokra és a tanárokra fókuszálva.
A dolgozatom első részében szeretném bemutatni melyek azok a tényezők, amik indokolják az iskolai szociális munka bevezetését, valamint azt, hogy annak mi a célja, feladata, a beavatkozási modelljei. bemutatom továbbá a tanárok és az iskolai szociális munkások tevékenységét, valamint a diákok és a pedagógusok szerepkörét is.
A munkám második részében a vizsgált iskola legfontosabb jellemzőit szeretném bemutatni; illetve górcső alá venni az iskolai szociális munka specializáció és a MISZME keretén belül végzett kutatást; különös tekintettel a pedagógusok és a tanulók kérdőíveinek az eredményeire. A hangsúlyt a szakemberek iskolai jelenlétére, és az adott problémák megjelölésére; a megkérdezettek saját véleményére szeretném helyezni; illetve, hogy mennyire tartják fontosnak az iskolai szociális szolgáltatást jelentétét az iskolájukban. Ezáltal az iskola vezetősége egyfajta elégedettségi visszacsatolást is kap az iskola közösségétől.



